मेड़ता उपखंड मुख्यालय पर स्वाधीनता दिवस समारोह की तैयारियां जारी हैं। प्रभारी इंद्रराज बांता एवं शारीरिक शिक्षक छोटाराम बोराणा ने बताया कि स्वाधीनता दिवस के मुख्य सामूहिक समारोह में पीटी एवं मार्च पास्ट की तैयारिया पब्लिक पार्क स्थित डॉ. श्यामाप्रसाद मुखर्जी सभागार प्रांगण में करवाई जा रही है। रोजाना सुबह साढ़े 8 बजे से 10 बजे तक अभ्यास करवाया जा रहा है। इसमें पीटी के अभ्यास में अहमदिया मदरसा, शिशु निकेतन स्कूल, मरुधर डिफेंस, राजकीय माध्यमिक विद्यालय नं. एक, सावित्री ज्योतिबा फूले, राजकीय बालिका उच्च माध्यमिक स्कूल, मदर किड्स, मरुधर डिफेंस सीनियर सैकंडरी स्कूल के बच्चे अभ्यास में जुटे हुए है। वहीं परेड में एनसीसी राजकीय उच्च माध्यमिक स्कूल, राजकीय माध्यमिक स्कूल नं. एक, पारीक संस्कृत कॉलेज, राजकीय बालिका उच्च माध्यमिक स्कूल, मदर किड्स पब्लिक स्कूल, मरुधर डिफेंस स्कूल, शिशु निकेतन स्कूल, आदर्श नवोदय स्कूल के विद्यार्थी परेड का अभ्यास कर रहे है। इस दौरान निजी शिक्षण संस्थान संगठन अध्यक्ष डूंगरदान चारण, शारीरिक शिक्षक छोटीदेवी गहलोत, राजकीय उच्च माध्यमिक स्कूल प्रधानाचार्य मनोहरलाल गहलोत ने बताया कि मुख्य समारोह में गत सत्र की बोर्ड की परीक्षा में मेड़ता तहसील स्तर पर श्रेष्ठ रहे विद्यार्थी को समिति के निर्णयानुसार वरियता के आधार पर सम्मानित किया जाएगा। राजकीय बालिका उच्च माध्यमिक स्कूल होने वाले कार्यक्रमों का पूर्वाभ्यास देखकर कार्यक्रम तय किए गए। इसमें गठित कमेटी के नोडल प्रधानाचार्य मनोहरलाल गहलोत, बालिका विद्यालय प्रधानाचार्य तारा मिश्रा, उद्घोषक बीके व्यास सागर, निजी शिक्षण संस्थान अध्यक्ष डीडी चारण, सचिव अनिल पुरोहित, शारीरिक शिक्षिका छोटीदेवी गहलोत, सहित विभिन्न स्कूलों के प्रभारी शामिल थे।